ועדת הכספים, כנסת 17, פרוטוקול מספר 507, 2007-09-10 11:40

סטס מיסז'ניקוב: הנושא הבא לדיון: אישור מוסדות ציבור לעניין סעיף 46 לפקודת מס הכנסה.

סטס מיסז'ניקוב: אם יש למישהו הסתייגויות- -

קריאות: רגע אחד, אדוני היושב ראש.

אבשלום וילן: באחת הוועדות הקודמות כאשר פריצקי היה חבר כנסת הוא היה יושב ראש ועדת משנה, והוא עשה בדיקה מסודרת.

אבשלום וילן: ככה בשנייה, בהנחה שהכול בסדר, אבל אם אנחנו מוציאים את האישור- -

יעקב ליצמן: הייתה בדיקה של אדם אחד, וכאן אין בדיקה של אף אחד.

סטס מיסז'ניקוב: חבר הכנסת וילן, אתה רוצה להיות יושב ראש ועדת משנה לענייני עמותות?

אבשלום וילן: בהחלט.

אבשלום וילן: ג'וב מעניין.

סטס מיסז'ניקוב: אני אשקול את זה.

אבשלום וילן: תבדוק אם יש לי קלון.

בנימין למקין: יש כמה עמותות שלא קיבלו אישור, ולכן הם לא יכולים לקבל את האישור שלכם.

יעקב ליצמן: הם לא מופיעים כאן.

סטס מיסז'ניקוב: אז למה הם פה?

בנימין למקין: אני לא יודע, צריך לשאול את מס הכנסה.

בנימין למקין: יש גם טעויות כאן.

ליזה זלטין: יש עמותה אחת שאתם לא נתתם לה אישור.

שי חרמש: איזה מספר זה?

ליזה זלטין: 21.

אמנון כהן: אז למה היא פה אם אין לה אישור?

ליזה זלטין: כי זאת עמותת להצלת חיים, והם צריכים את האישור דחוף.

ליזה זלטין: לנו במס הכנסה יש בעיה מאוד קשה עם רשם העמותות כי יש לנו רשימה של עמותות שעוברות את על הבדיקות, ורשם העמותות מתעכב ומשתהה במתן האישורים שלו.

ליזה זלטין: למשל, יש לנו עכשיו עמותה למתן עזרה לחגים, וכל מיני עמותות להצלת חיים, ואי-אפשר לחכות שרשם העמותות- -

שלי יחימוביץ': למה אי אפשר לחכות?

ליזה זלטין: - - -

אמנון כהן: זה מינואר- -

קריאות: - - -

שלי יחימוביץ': אני גם אקים עמותת הצלת חיים נגד חוק ההסדרים.

אמנון כהן: שלי, היה צריך 8 חודשים?

שלי יחימוביץ': אבל זה לא- - -

אמנון כהן: זה לא קשור לזה בכלל, זה לוקח המון זמן.

בנימין למקין: אני עצמי ניגשתי לתיקים של כמה עמותות וראיתי שנשלחו מכתבים לעמותות, ביקשו חומר ולא קיבלנו את החומר.

בנימין למקין: זה לא שלא קיבלו.

בנימין למקין: קיבלו מכתבים ולא המציאו את החומר.

יעקב ליצמן: אתה מתנגד לאשר את זה?

בנימין למקין: אני מתנגד.

יעקב ליצמן: אתה מתנגד לאשר את זה או שאפשר להתנות את זה במשך תקופה מסוימת?

סטס מיסז'ניקוב: אדוני, תתייחס לכאן בבקשה.

סטס מיסז'ניקוב: אתה מתנגד לסעיף 21?

בנימין למקין: בדרך כלל צריכים אישור ניהול תקין.

בנימין למקין: זה הכללים.

סטס מיסז'ניקוב: אתה מוכן לפרט לי כמה מהעמותות שרשומות פה ביקשו?

בנימין למקין: בוודאי.

בנימין למקין: מספרים: 21, 29, 30.

קריאה: - - -

בנימין למקין: זה טעות.

בנימין למקין: אני בדקתי את התיקים עצמם, ואין להם אישור.

בנימין למקין: גם 41, 42 ו-45.

ליזה זלטין: אלה עמותות שהן בתהליך מאוד מתקדם עם רשם העמותות.

ליזה זלטין: אנחנו לא נעביר את האישור- -

אמנון כהן: לא, אי אפשר לאשר.

יעקב ליצמן: להצלת חיים כן.

אמנון כהן: אי אפשר לאשר.

אמנון כהן: אם מאשרים אחד צריך לאשר את כולם.

מרב תורג'מן: לדעתי, אם רשם העמותות לא אישר, בלי אישור ניהול תקין אנחנו לא יכולים לאשר אותן.

יעקב ליצמן: רשם העמותות אומר שהוא מסכים לתת אישור להצלת חיים- -

בנימין למקין: היו מקרים בעבר.

אמנון כהן: תביא ניהול תקין.

אמנון כהן: אני לא מסכים לאשר.

קריאות: - - -

שי חרמש: שייצא וירים טלפון אליהם.

סטס מיסז'ניקוב: מסתבר שפקיד יכול לאכוף את הנהלים, ולומר שאף על פי שאין אישור אני מסכים.

שלי יחימוביץ': לא נכון.

סטס מיסז'ניקוב: זה מה שהוא אומר.

אמנון כהן: שיביא ניהול תקין.

יעקב ליצמן: יש פה אפשרות לאשר באופן זמני.

יעקב ליצמן: כל פעם עושים דברים כאלה.

יעקב ליצמן: לסתם עמותה שרוצה אישור אנחנו אומרים "לא".

יעקב ליצמן: אם אין אישור ניהול תקין אז לא, אבל עמותה - -

סטס מיסז'ניקוב: 29 זאת עמותה ללימודי תורה, זה לא מציל חיים.

יעקב ליצמן: עובדה, לא ביקשתי עליה.

יעקב ליצמן: אני ביקשתי רק על הצלת חיים.

סטס מיסז'ניקוב: - - - זה גם לא מציל חיים.

קריאות: - - -

יצחק וקנין: בואו לא נחרוג.

יצחק וקנין: מי שאין לו ניהול תקין לא יקבל.

יצחק וקנין: אנחנו פותחים פתח- -

שלי יחימוביץ': לא מדובר במישהו שאנחנו צריכים להציל עכשיו את חייו, אלא עמותה שהולכת לגייס תרומות.

בנימין למקין: בעבר היו מקרים שהוועדה אישרה כפוף- - -

מרב תורג'מן: זה מה שחשבתי, על תנאי.

שי חרמש: אם זה כל-כך קריטי, יש קושי להרים טלפון לברר מה קורה שם- - -

קריאות: - - -

סטס מיסז'ניקוב: שי, אני בטוח שלא יקרה כלום אם נאשר את זה בשבוע הבא.

סטס מיסז'ניקוב: אנחנו בכל זאת רוצים להפנות אליך בקשה.

סטס מיסז'ניקוב: גם אני ניהלתי פעם עמותה, לפני שהייתי חבר מועצה, ובאמת יש קושי רב לקבל מכם אישורים בזמן.

סטס מיסז'ניקוב: לפעמים זה נמרח יותר מדי זמן, אני לא יודע מה קורה עכשיו.

סטס מיסז'ניקוב: יכול להיות שאתה צודק, יכול להיות שאגף המסים צודק, אבל תשתדלו בבקשה לעבוד בתיאום כדי שלא ניקלע לדילמה האם לאשר לפני החגים לעמותה כלשהי מצילת חיים או לא לאשר.

סטס מיסז'ניקוב: אנחנו לא רוצים להיות בדילמה הזאת.

סטס מיסז'ניקוב: תשתדלו להיות יותר מתואמים ולספק את האישורים האלה במהירות האפשרית.

בנימין למקין: אין כאן מצב - - -בזמן ש- -

סטס מיסז'ניקוב: מה זה קשור?

בנימין למקין: כי היינו- - -

סטס מיסז'ניקוב: אז תדבר איתה.

סטס מיסז'ניקוב: אנחנו רוצים לאשר את רשימה מספר 5595407, למעט 21, 29, 30, 41, 42, 45.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: תודה רבה.